cyanic-selkie/wikianc huggingface dataset:
Akwadukt Langdeel
It Akwadukt Langdeel is in akwadukt yn it kanaal Langdeel oer de N31 (de Wâldwei) hinne. It akwadukt leit súdlik fan Ljouwert by de Suderbuorren. It kanaal Langdeel is foar de bou fan it akwadukt in stikje nei it westen omlein. It akwadukt waard op 27 july 2007 foar it wetterferkear iepene.
De bou fan it akwadukt begûn yn 2004 en duorre oant en mei 2008. De bou waard dien troch de Boukombinaasje Wâldwei, dizze sil ek it ûnderhâld oan it akwadukt oant en mei 2022 dwaan.
Rippertus Sixti
Rippertus Sixti, ek wol Sixtus, (Frjentsjer, 8 july 1583 - Ljouwert, 16 maart 1651) wie in Fryske teolooch en predikant.
Libben en wurk
Hy wie in soan fan dûmny Sixtus Ripperti en Anna Meynards. Hy studearre teology oan de Universiteit fan Frjentsjer dêr't yn 1601 ôfstudearre.
Hy stie as Nederdútske Grifformeard-predikant yn Twisk fan 1606 oant 1616, Hoarn fan 1618 ôf en Ljouwert fan 1628 oant sy dea yn 1651. Syn earste frou stoar yn 1611 yn Twisk. Hy boaske fannijs yn 1629 oan huwde Grietje Cornelisd. út Hoarn en yn 1637 nochris mei Gerlske Teakes Amama.
Te Frjentsjer wie Rixti. û.o. learling fan Sybrandus Lubbertus, mei wa't er yn briefkjen bleau. Hy hearde by de foaroansteande Friezen, dy't de lear fan Doardt ferdigenen. Al foar 't er yn 1618 yn Hoarn yn de publike tsjerke beroppen waard, hied er yn 1616 de dolearjende tsjerke te Hoarn 'in de Ramen' holpen. Yn 1617 hie er in dispút mei de remonstrant Dominicus Sapma (1586-1635). Ek letter ivere er tsjin de remonstranten. Ut de protte op him útbrochte beroppen (yn 1619 en 1636 nei Frjentsjer, yn 1626 nei Amsterdam, yn 1637 nei Harns) die bliken dat syn preekjen yn wide rûnte wurdearre waard.
Lulu Chu
Lulu Chu, echte namme ûnbekend (14 jannewaris 2001), is in Amerikaansk neakenmodel en pornografysk aktrise fan Sineesk etnysk komôf. Hja makke har debút yn in pornografyske film yn 2019. Neffens har offisjele opjefte is se 1.45 m lang, mei in gewicht fan 41 kg en kupmaat 36E.
Grutte Priis Formule 1 fan Belgje 2019
Utslaggen fan de Grutte Priis Formule 1 fan Belgje 2019 yn Stavelot op 1 septimber. It wie de trettjinde race fan 21 races fan de Formule 1 yn 2019. Hy waard op it Sirkwy fan Spa-Francorchamps hâlden. De race waard hâlden oer 44 omgongen, op it 7 km lange sirkwy foar in raceôfstân fan 308 kilometer.
Rachel Weisz
thumb|220px|Rachel Weisz thumb|220px|Rachel yn 2010 Rachel Weisz (Londen, 7 maart 1970) is in Ingelske--Amerikaansk model, film- en toanielaktrise.
Biografy
Healweis de jierren 1990 krige sy har kâns op it wite doek mei byrollen yn Chain Reaction en Stealing Beauty. Yn dy tiid gie sy ek oan it wurk foar telefyzje, wie te sjen yn Inspector Morse, de Britske minirige The Scarlet and the Black en de tf-film Advocates II.
Sy briek troch mei har rol yn The Mummy (1999) en wûn yn 2006 de Academy Award foar bêste frouljus byrol foar har rol yn de film The Constant Gardener.
Weisz wennet sûnt 2004 mei regisseur Darren Aronofsky, nei in eardere ferhâlding mei regisseur Sam Mendes. Mei de earste hat sy sûnt 2006 in soan. Yn 2011 boaske sy mei de akteur Daniel Craig. By in optreden yn The Daily Show yn july 2011 makke se bekend dat se Amerikaansk steatsboarger wurden wie.
Twee Gebroeders (Earnewâld)
Fan 1990 wie it skûtsje fan Johannes Taekema, dy't der oant en mei 1999 mei meidien hat oan de IFKS. Yn 1993 waard er mei it skûtske kampioen yn de B-klasse. Ek yn 1995 kamen skip en skipper yn it nijs, mar doe wie dat om't hja op de Tsjûkemar oer in kameraboatsje fan Omrop Fryslân hinnegongen. Doe't Taekema 47 jier âld ferstoar yn Wâldsein wie it syn skûtsje dat syn omskot fan syn hûs nei it doarp brocht. It skûtsje waard yn 1999 eigendom fan Kuipers Heiwerken, mei H. Kuipers as skipper.
Underwilens kocht Earnewâld in skûtsje fan Ulbe Zwaga, dêr't it yn 1956 en 1957 twa kampioenskippen mei helle. Yn 1963 waard in nij skûtsje oantúgd en yn 1966 nochris. Dy lêste wie de Poep fan Jan Sietema. Omdat dy net oan de ferwachtings foldie, kaam men yn 1978 op it wetter mei de Emanuel, dy't oant 2006 it Earnewâldster skûtsje bleau. Yn 2005 fette Stifting Earnewâldster Skûtsje it plan op om de Twee Gebroeders oer te nimmen.
Troch Rein van der Berg fan De Lemmer, waard it skûtsje dêrta ferlinge ta 19,50 meter, de grutste langte dy't de SKS tastiet. Foar de SKS moast ek de moter der út en moast der in oare roef op. Al dy oanpassings waarden foar de oerdracht dien, om't se tegearre dien waarden mei in oanpassing dy't yn de SKS net tastien is: de izeren dekken, dy't ornaris 5 mm dik binne, waarden om it gewicht ferfongen troch dekken fan 4 mm. Nei de oanpassings waard it skûtsje troch Stifting Earnewâldster Skûtsje, nei gedachten mei bybetelling, ruile tsjin syn doedetiidske SKS-skûtsje Emanuel.
Cocktail (film út 1988)
Cocktail is in Amerikaanske romantyske film út 1988 ûnder rezjy fan Roger Donaldson, mei yn 'e haadrollen Tom Cruise, Bryan Brown en Elisabeth Shue. De titel ferwiist nei alkohoalyske miksdrankjes. It ferhaal folget Brian Flanagan, in jonge Amerikaanske studint dy't in bybaantsje as barkeeper fynt, mar úteinlik syn stúdzje deroan jout en foltiids yn in bar oan it wurk giet. Hy hat dreamen om syn eigen saak te iepenjen, mar as er yn Jamaika Jordan Mooney moetet, feroaret dat syn libben. Cocktail krige fan 'e filmkritisy tige negative resinsjes, mar groeide yn 'e bioskopen út ta in grut kommersjeel súkses.
Plot
Brian Flanagan is in jonge út in arbeidersfermidden yn 'e New Yorkske borough Queens, dy't weromkomt út militêre tsjinst. Hy is derfan oertsjûge dat er de feardichheden hat om syn fortún te meitsjen, mei't New York de stêd fan 'e dreamen is. Hy begjint te sollisitearjen by bedriuwen yn 'e finansjele sektor op Wall Street, mar dêr nimme se inkeld lju oan dy't in stúdzje foltôge en op syn minst in bachelorgraad behelle hawwe. Hy kriget it advys om it mei syn flotte babbel ris yn 'e reklamebrâns te prebearjen, mar dêr wurdt er oeral ôfwiisd omreden fan syn gebrek oan wurkûnderfining. Hy komt ta de ûntdekking dat nimmen belangstelling hat foar wat er eins yn syn mars hat.
Ferbûke giet er op hûs oan, en sjocht dan by in kafee in bryfke oan it rút hingjen dat der ferlet is fan in nije barkeeper. Mei't er neat te ferliezen hat, besiket er it dêr ris. De haadbarkeeper, Doug Coughlin, sjocht wol wat yn him, dat hy wurdt oannommen, ek al hat er ek op dit fakmêd frijwol gjin wurkûnderfining. Nei in dreech begjin ûntjout Brian him ûnder it mentorskip fan Doug ta ien fan 'e bêste barkeepers fan New York en in master fan it flêrbarkeepen (wêrby't û.m. mei flessen drank jonglearre wurdt). De mannen reitsje ek befreone en bringe bûten it wurk om in protte tiid mei-inoar troch.
Brian wurket jûns en brûkt syn baan as barkeeper om him fan te ûnderhâlden wylst er oerdeis in stúzje ekonomy folget. Hy hat syn plannen om ryk te wurden nammentlik noch net opjûn. Meitiid wurde lykwols de jûnen almar langer en de dagen koarter. Nei in oanfarring mei in arrogante universitêr dosint, dy't der aardichheid oan hat om syn studinten leech te lizzen, beslút Brian syn stúdzje deroan te jaan en him foltiids op it barkeepen ta te lizzen. Hy makket plannen om yn gearwurking mei Doug in eigen bar te iepenjen, dy't Cocktails & Dreams komme moat te hjitten. Hy rekkenet foar dat soks útkinne moat as se in pear jier de simmers op Jamaika wurkje, dêr't barkeepers yn toeristyske resorts poerbêst jild fertsjinje kinne, wylst der amper belesting oer ôfdroegen hoecht te wurden. Doug hat niget oan Brian syn jeugdige entûsjasme, mar besiket syn plannen te bedimjen om't er dy finansjeel te riskant fynt.
Pien Breeuwsma
Pien Breeuwsma (Aldeboarn, 8 juny 1990), artystenamme PYN, is in sjongeres, artyste, deejay en komponiste. Neist sjongen spilet se gitaar en treedt se op as live-discjockey.
Cocktail (film út 1988)
Plot
Nei ferrin fan tiid wurde de twamans optredens as jonglearjende barkeepers dy't Brian en Doug fertoane, sa populêr, dat harren in baan oanbean wurdt yn in trendy nachtklub. Ek dêr steane se folop yn 'e belangstelling fan it bewûnderjende publyk. Brian lûkt de oandacht fan 'e tsjeppe en rike fotografe Coral, mei wa't er deselde jûns noch op bêd rekket. Hja krije in relaajse. Brian is alhiel yn 'e wolkens, mar Doug warskôget him dat er foar Coral mar in fersetsje is en seit dat se foar de ein fan 'e wike mei in oare man op bêd west hawwe sil. Brian wol dêr neat fan witte, en de beide freonen slute der in weddenskip oer ôf. De oare jûns docht bliken dat Doug Coral manipulearre hat om mei himsels op bêd te gean. Dat bringe se oan Brian út troch yn syn bywêzen in lange, yntime tongtút út te wikseljen. Brian is poer. Hy slacht Doug del, seit dat er neat mear mei him te krijen hawwe wol, nimt ûntslach en jout him ôf.
Pien Breeuwsma
Op har tsiende begûn se mei gitaarles en skreau op har sechtjinde har earste lietsjes. Se hie graach nei it konservatoarium wold, mar de Popakademy yn Ljouwert wie net krekt wat se woe. Hja waard lykwols twa kear ôfwiisd foar it konservatoarium yn Amsterdam. Se die in jier Pabo en folge in skoftke de sekretaresseoplieding fan Schoevers. Dêrnei die se de foaroplieding fan it konservatoarium en wurke in skoftke op in administraasjekantoar yn Fryslân. Op har ienentweintichste ferhuze se nei Haarlim en gie dêr nei it konservatoarium en folge de ôfstudearrjochting Pop. Nei de stúdzje bleau se yn Haarlim wenjen.
Cocktail (film út 1988)
Plot
As de relaasje mei Jordan Brian eins wat al te serieus wurdt, en Doug him útdaget om sjen te litten dat er in nije toeriste, in rike âldere frou dy't Bonnie hjit, fersiere kin, lit Brian him útlokje om dêroan ta te jaan. Hy flirt mei Bonnie en wit har te fersieren, mar as er mei har nei har hotelkeamer giet, wurde se sjoen troch Jordan. Dy is ûntsteld troch Brian syn ûntrou, en stapt op it earste fleantúch werom nei New York. De oare moarns hat Brian spyt dat er mei Bonnie sliept hat. Hy siket Jordan, mar kriget fan ien fan har freondinnen te hearren dat hja nei hûs is en dat dat syn skuld is. Doug pleaget Brian mei de sitewaasje, mar drukt him op it hert dat er folle better ôf is mei de rike Bonnie as mei de earmoedige Jordan.
Pien Breeuwsma
Yn 2011 stie se mei har sânkoppige band Blue June yn de finale fan de Lytse Priis fan Fryslân. Yn septimber 2012 stie se mei har band foar de earste kear op it Freeze Festival yn de Ljouwerter Harmonie. Yn 2014 ferskynde fan Blue June de titelleaze debút EP. De namme Blue ferwiist foar har nei it foar har wat ûngrypber muzikaal gefoel; it hat foar har wat tsjusters en dreamerichs. It twadde diel fan de namme June – har jierdei is yn juny – foarmet dêrmei in kontrast: ljocht en waarm.”Yn 2016 gie se solo fierder ûnder de namme PYN en makke se Indie popmuzyk. Mei Piter Wilkens skreau se foar it jubileumkonsert yn 2017 fan Friesland Pop. Doe’t har broer Daan Breeuwsma as shorttracker meidie oan de Olympyske Spullen die Pyn dêr muzikale optredens. Yn 2019 stie se yn it foarprogramma fan Kim Wilde by dy har tour troch Nederlân en Belgje.
Cocktail (film út 1988)
Plot
Nei't er yn New York weromkeard is, nimt Brian wat ûnwennich de rol oan fan Bonnie har boytoy. Hy besiket har safier te krijen dat se syn karriêre op gong helpt, mar se komt mei ferlechjes en hy fielt him oan it lyntsje holden. Dêr komt noch by dat er hielendal neat op hat mei de snobistyske sosjale fermiddens fan 'e New Yorkske high society dêr't sy har yn beweecht. By in cocktailparty yn in keunstgalery drinkt er tefolle en kriget er slaanderij mei de arrogante keunstner waans wurk dêr tentoansteld wurdt. Dêr krije hy en Bonnie bûtendoar in rûzje oer dy't dermei einiget dat Brian har oan 'e dyk set. Hy beseft dat er in rare misslach makke hat troch syn ferstân boppe syn hert prefalearje te litten en Bonnie oer Jordan te kiezen.
Pien Breeuwsma
PYN skriuwt har nûmers faak sels, mar docht soks ek wol mei oaren, soks ferskilt per song en perioade. Yn in gearwurking mei jubilearjende fanfarekorps Greidebrass út Spannum makke se yn 2018 it nûmer Heitelân dat yn 2019 binnenkaam op it tolfte plak fan de Fryske Top 100. It nûmer giet oer mei beide fuotten op de grûn stean, it werom gean nei de eigen Fryske roots. It nûmer waard op 6 april 2019 presintearre op it Spring! Yn'e Greide teäterkonsert fan Greidebrass. Ornaris sjongt hja yn it Ingelsk, mar foar de gearwurking mei Greidebrass song se yn it Frysk.
Cocktail (film út 1988)
Plot
Dat, sadwaande giet er nei it kafetaria dêr't Jordan as servearster wurket. Dat misbeteart raar as sy him in board iten yn 'e skurte smyt en in board sop oer de holle jit. Mei't er beseft dat se it rjocht hat om nidich te wêzen, akseptearret er dat as syn fertsjinne straf. Dy jûns wachtet er har bûten op en besiket er it nochris. Jordan stegeret him noch hieltyd ôf, mar diskear praat se teminsten mei him. Dêrby fertelt se him dat se fan him yn ferwachting rekke is. Dêr wurdt Brian al rare kjel fan. Mar nei't er wat fan 'e skrik bekommen is, beslút er de oare deis om ferantwurdlikheid foar syn dieden te nimmen en Jordan te bewizen dat er weardige heit foar harren bern wêze sil.
As er Jordan thús opsiket, fertelt in buorfrou him dat se in pear dagen by har âldelju útfanhûzet. Dan komt Brian derefter dat Jordan har âlden guon fan 'e rykste lju fan New York binne, eat dat se op Jamaika foar him stilholden hie om't se bang wie dat er oars inkeld om it jild in relaasje mei har oangean soe. Brian set nei Jordan har âlden ta, dy't yn in penthouse op in wolkekliuwer yn Manhattan wenje mei útsjoch op Central Park. As er dêr arrivearret, is Jordan net thús, mar har heit ûntfangt him en biedt him $10.000 oan as er opsokkeballet en Jordan net mear lestich falt. Brian fertelt ynstee oan Jordan, dy't op dat stuit thúskomt, dat er fan har hâldt en in gesin mei har stiftsje wol. As se him op 'e nij ôfstegeret, ferskuort er lykwols, foar't er fuortgiet, de sjek dy't har heit him jûn hat.
Brian siket Doug op, dy't no, mei it jild fan syn frou Kerry, in eigen bar iepene hat. As se nei Doug syn nije boat yn 'e jachthaven geane, deunby de bar, bychtet Doug lykwols op dat er djip yn 'e swierrichheden sit. Hy hat op 'e oandielemerk oan it belizzen west, en troch in stikmannich ferkearde ynvestearrings is it jild no frijwol op. Hy stiet sadwaande op it punt om syn bar wer te ferliezen. En syn frou nei alle gedachten ek, as se ûntdekt wat er dien hat. Kerry komt harren út 'e bar efternei om't se nei hûs wol, mar Doug, dy't him bedronken hat, is net by steat om har thús te bringen. Dat ynstee riidt Brian har nei hûs ta. Hja nûget him by har appartemint deryn en besiket him dan te ferlieden. Dat giet Brian te fier, dat hy triuwt har by him wei en giet fuort, ta lulkens fan Kerry. Hy keart werom nei de jachthaven, mar as er dêr op Doug syn boat komt, fynt er syn maat dea, mei't Doug yn it tuskenskoft selsmoard dien hat troch himsels troch de holle te sjitten.
Brian rouwet om syn freon, mar hy leart ek fan Doug syn flaters. Hy beseft dat Doug te grutsk wie om help te sykjen oant it mei him al te fier hinne wie, en hy nimt him foar om soks sels net te dwaan. Dêrom bejout er him op 'e nij nei it penthouse fan Jordan har âldelju, dêr't er no inkeld noch mei de grutste muoite nei binnen glûpe kin, om noch in lêste kear te besykjen en bepraat har om by him werom te kommen. Hy fertelt Jordan oer de dea fan Doug en wat er dêrfan leard hat, en ûnthjit in goede man foar har en in goede heit foar har bern te wêzen. Jordan har heit set de portier en de butler yn om him fuort te krijen, en alle lûk- en triuwwurk helpt Jordan om ta in beslút te kommen. Se kiest foar Brian, ta argewaasje fan har heit, dy't driget har te ûntervjen. As dat har net op oare gedachten bringt, ferbrekt har heit alle bannen mei har. Jordan giet mei Brian fuort.
Neitiid trouwe Brian en Jordan yn it bywêzen fan syn famylje en de freonen fan syn en fan har wurk. De brulloft wurdt holden yn 'e kroech fan syn omke Pat yn Queens. Fan omke Pat lient Brian it bedrach dêr't er ferlet fan hat om mei syn sparjild by steat te wêzen en keapje syn eigen bar, dy't er Flanagan's Cocktails & Dreams neamt. By de feestlike iepening dêrfan fertoant Brian ien fan syn âlde trúkjes troch op 'e bar te klimmen en foar de hân wei in gedicht te betinken en foar te dragen. Diskear giet it oer syn noch net berne poppe en oft dat in jonkje of in famke wêze sil. As er klear is, seit Jordan dat se in ferrassing foar him hat: se is swier fan in twilling.
Preproduksje
Cocktail waard basearre op 'e semy-autobiografyske roman Cocktail fan Heywood Gould, dy't yn 1984 ferskynde. Dat boek wie basearre op Gould syn eigen ûnderfinings en dy fan syn kollega's út 'e perioade dat er tusken 1969 en 1981 yn New York wurke as barkeeper om yn syn libbensûnderhâld te foarsjen wylst er in karriêre as skriuwer fan 'e grûn besocht te krijen. Yn 'e roman is de haadpersoan in âldere man dy't it idee begjint te krijen dat er mei syn libben de boat mist hat.
Doe't topakteur Tom Cruise oanjoech dat er belangstelling hie foar de haadrol, kaam dêrtroch de finansiering fan Cocktail flugger ree. Neffens akteur Bryan Brown, dy't de rol fan Doug Coughlin spile, wie it oarspronklike skript "ien fan 'e alderbêste senario's dy't ik ea lêzen hie. Hiel dûnker […]. Tom Cruise is in hiele leave man, dat wied er doe en is er noch. Mar doe't Tom by it projekt belutsen rekke, moast de film wol feroarje. De studio fierde oanpassings troch om 'e stjer te beskermjen, en dêrtroch waard it in folle oerflakkiger film."
Produksje
Cocktail waard regissearre troch Roger Donaldson. As produsinten wiene Ted Field en Robert W. Cort by it projekt belutsen foar de filmstudio's Touchstone Pictures (in dochterûndernimming fan Disney), Silver Screen Partners III en Interscope Communications. Foar de film wie in budget beskikber fan $20 miljoen. De kamerarezjy wie yn 'e hannen fan Dean Semler. De filmmuzyk soe oarspronklik fersoarge wurde troch Maurice Jarre, mar dy waard op it lêste momint ferfongen troch J. Peter Robinson.
Opnamen
De opnamen fan Cocktail setten útein op 26 oktober 1987 en fûnen plak op lokaasje yn New York, it Kanadeeske Toronto en Port Antonio op Jamaika. Neffens senarioskriuwer Heywood Gould kaam it jonglearjen mei flessen drank net yn it boek of it oarspronklike skript foar, mar it wie wat dat er Tom Cruise en Bryan Brown sjen liet, dy't it harsels oanlearden en der in wichtich ûnderdiel fan 'e film fan makken.
Yn in fraachpetear mei The A.V. Club, in Amerikaanske online-krante, sei aktrise Kelly Lynch (dy't yn 'e film de rol fan Kerry Coughlin spile), dat de film "eins in tige yngewikkeld ferhaal oer de 1980-er jierren en macht en jild" wie. Dêr heakke se oan ta: "[De film] waard op sa'n manear wermontearre dat it eftergrûnferhaal fan myn personaazje folslein ferlern gie – har gebrek oan selsrespekt, wa't har heit wie, wêrom't se de persoan wie dy't se wie – mar it wie dúdlik in tige súksesfolle film, al wied er net sa goed as er wêze kinnen hie." Lynch hold út dat yn opdracht fan Disney "reshoots dien waarden fan likernôch in trêdepart fan 'e film", wêrby't in protte djipdollender stikken feroare waarden "yn it opgoaien fan flessen en sokssawat […]. Mar wy hiene in geweldige tiid. En mei Tom hiene we sa'n soad wille, it wie geweldich om mei him te wurkjen, sawol foar de kamera as efter de skermen."
Distribúsje
De distribúsje fan Cocktail waard fersoarge troch Buena Vista Pictures, in dochterûndernimming fan The Walt Disney Company. De film gie op 29 july 1988 yn 'e Amerikaanske bioskopen yn premiêre.
Untfangst
Op 'e webside Rotten Tomatoes, dy't resinsjes sammelet, hat Cocktail in tige leech goedkarringspersintaazje fan 7%, basearre op 44 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Der sitte gjin ferrassings yn Cocktail, in oerflakkige romantyske film dy't net folle berikt op it mêd fan dramatyk, en [boppedat] de talinten fan Tom Cruise fergriemt oan wat delkomt op 'e banale fantasij oer in naïve barkeeper." Op Metacritic, de wichtichste konkurrint fan Rotten Tomatoes, behellet Cocktail in goedkarringspersintaazje fan 12%, basearre op 14 resinsjes. Tsjintwurdich hat Cocktail lykwols in beskate cultstatus berikt.
Prizen
It liet Kokomo, fan The Beach Boys, waard nominearre foar in Grammy Award en foar de Golden Globe foar bêste orizjinele liet. Cocktail 'wûn' fierders twa Golden Raspberry Awards (de prizen foar de minste prestaasjes op filmgebiet) foar minste film en minste senario. Fierders waard Roger Donaldson nominearre foar de Golden Raspberry Award yn 'e kategory minste regisseur en Tom Cruise yn 'e kategory minste akteur.
Litousk
It Litousk is in Yndogermaanske taal dy't troch likernôch 4 miljoen minsken praat wurdt. It is de offisjele taal yn Litouwen en de amtstaal fan de Europeeske Uny. It Litousk en it Letsk binne de beide talen fan de Baltyske taalgroep. 2,9 miljoen sprekkers fan it Litousk wenje yn Litouwen. Minderheden binne der yn it noardwesten fan Wyt-Ruslân en yn it noardeasten fan Poalen. Der is noch in aardige groep emigranten yn oare lannen, wêrfan 120.000 yn Ierlân wenje (2008).
It Litousk hat sân namfallen: nominatyf, genityf, datyf, akkusatyf, ynstrumintaal, lokatyf en fokatyf. Yn âldere Litouske teksten en guon dialekten binne noch trije farianten fan de lokative namfal fûn: yllatyf, adessyf en allatyf. Under oare troch it bûgingsferskaat is it Litousk nijsgjirrich foar de histoaryske lingwistyk, it Proto-Yndo-Europeesk hie dy eigenskip ek.
Clara Trinity
Clara Trinity, echte namme ûnbekend, (20 augustus 2001) is in Amerikaansk neakenmodel en pornografysk aktrise fan Filipynsk etnysk komôf. Neffens har offisjele opjefte wie se ûnder har pornokarriêre 1.52 m, mei in gewicht fan 41 kg.
Griis elfke
It Griis Elfke (“Callophrys polios”) is in flintersoarte út Noard-Amearika yn it skaai fan de Elfkes (Callophrys).
Foarkommen
It Griis Elfke hâld fan wylde krûdeftige greiden. Ek wurde se wol sjoen oan de râne fan it bosk. Mantsjes sykje in plakje op om op syk te gean nei wyfkes. Se sitte faak op in blêd ûnder oan de beam.
Flinter
De wjuklingte is ûngefear 25 mm. De boppekant fan de wjukken binne oranje brún. De ûnderkant fan de wjukken binne donker brún. Oan de ein fan de wjukken feroaret de kleur fan brún nei griiseftich. Oan de wjukken is gjin sturt.
Fleantiid
De flinter fleant fan ein april ôf oant juny. De flinter fleant altyd yn ien generaasje.
Rûp
De aaikes lizze allinnich op de weardplant. De rûp oerwintert as healwaaks rûp.
De rûp fret fan de berendruf
Bernhard fan Lippe-Biesterfeld
Bernhard fan Lippe-Biesterfeld (Bernhard Leopold Frederik Everhard Julius Coert Karel Godfried Pieter van Lippe-Biesterfeld) (28 of 29 juny 1911 - 1 desimber 2004) wie de man fan Keninginne Juliana en de heit fan Prinsesse Beatrix.
Prins Bernhard is de oprjochter fan it Prins Bernard Kultuerfûns.
Wetterpolo op de Olympyske Simmerspullen 2008
200px|thumb|right|200px|It Ying Tung Natatorium
De Olympyske Spullen fan de XXIXe Olympiade waarden fan 2008 oant en mei 24 augustus 2008 hâlden yn Peking, de haadstêd fan Sina. De wetterpolokompetysje wie yn it Ying Tung Natatorium.
Bosnyske Moslims
thumb|Yn de griene gebieten hawwe de Bosnyske Moslims de mearderheid. De Bosnyske Moslims, dy't tsjintwurdich ek wol Bosnjakken neamd wurde, binne in Súdslavysk folk dat foar it meastepart yn Bosnje libbet, yn it Sandzjak-gebiet op de grins fan Servje en Montenegro en sa fierder yn Kosovo.
De Bosnyske Moslims binne in lânseigen folk dat ûnder de Ottomaanske oerhearsking bekeard is ta de Islam. Sûnt dy tiid is it folk beynfloede troch East en West. Dat hat late ta in unike kultuer, mar ek ta ferfolgings. It gefolch hat west dat fan de krekt wat mear as 2,6 miljoen Bosnyske Moslims likernôch 0,5 miljoen útreizge binne. Op de Balkan steane sy bekend as autochtoane moslims, alhoewol't net alle Bosnyske Moslims ek wier it islamitysk leauwe oanhingje.
Bosnyske Moslims of Bosnjakken binne net itselde as Bosnjers, al is der tusken dy beide begripen in grutte oerlaping.
Skiednis
De befolkingskloft wurdt foar it earst neamd yn in tal midsiuwske dokuminten ûnder de beneaming "Bošnjani". Hja binne fan oarsprong in Slavysk folk dat har fermongen hat mei de eardere bewenners fan it gebiet, de Illyrjers dy't wer in mingd folk wie fan de folken dy't har dêr festige hienen (Kelten, Griken en Romeinen).
Religy
Bosnyske Moslims binne meastentiids Slavyske moslims en folgje meast de Soennityske foarm fan de islam. De Bosnyske Moslims wurde dêrom ek wol "Bosnyske Moslims" neamd, mar feitlik sjoen is dat fout trochdat de Bosnyske Moslims net allinnich yn Bosnje wenne, mar bygelyks ek yn Kroaasje, Servje, Masedoanje, Montenegro en Sloveenje en net alle Bosnyske Moslims binne moslim. Fierders wenje op de Balkan ek guons dy't wol moslims mar gjin Bosnyske Moslims binne.
Julie Skyhigh
Julie Skyhigh, echte namme: Julie Jodar (13 novimber 1989 – 15 juny 2018), wie in Belgysk neakenmodel en pornografysk aktrise fan Waalsk komôf. Neffens har offisjele opjefte wie se ûnder har pornokarriêre 1.64 m, mei in gewicht fan 48 kg.
Mina Luxx
Mina Luxx, echte namme ûnbekend (15 maart 2002), is in Amerikaansk neakenmodel en pornografysk aktrise fan Kambodjaansk etnysk komôf. Hja makke har debút yn in pornografyske film yn 2022. Neffens har offisjele opjefte is se 1.55 m lang, mei in gewicht fan 47 kg en kupmaat 36E.
Europeeske kampioenskippen berchfytsen
De Europeeske kampioenskippen berchfytsen wurde holden sûnt 1989 foar de manlju en sûnt 1992 ek foar de froulju, de kampioenskippen steane ûnder auspysjes fan de Union Européenne de Cyclisme (UEC), de Europeeske hurdfytsuny.
Simmertiid
thumbnail|right|200px|Hjerst: De oergong fan de simmer- nei de wintertiid. thumbnail|right|200px|Foarjier: De oergong fan de winter- nei de simmertiid.
De simmertiid, ek wol Daylight Saving Time (DST) neamd, is in tiidsône wat oan in krite jûn wurdt foar in part fan it jier, as dizze de klok in oere nei foaren ta set tsjinoer de standert tiidsône, meast ferneamd ûnder de wintertiid, fan dy krite.
Smerp
Smerp is in buorskip yn de gemeente Hollâns Kroan yn de provinsje Noard-Hollân.
Smerp leit krekt besuden fan Stroe en noardwêst fan Hippolytushoef. Smerp is ien fan de âldste fjildnammen fan it eardere eilân Wieringen. Smerp is altiten lyts bleaun.
Simmertiid
De simmertiid is ea ynfierd om deiljocht te 'besparjen'. De standerttiid wurdt nei foaren tahelle yn de maaitiid en de simmermoannen, wêrtroch de aktive wurk- en skoaloeren better yn de pas rinne mei it deiljocht. Troch de klok oan it deiljocht oan te passen kin in protte stroom en oare enerzjy besparre wurde.
Yn de Jeropeeske Uny rint de simmertiid fan de lêste snein fan maart oant de lêste snein fan oktober.
Smerp
Noardlik fan it buorskip op it tsjerkhôf oan de Smerperwei stiet de Heidenske Kapel. De kapel stiet op it plak fan in yn 1880 ôfbrutsen kapel; de hjoeddeiske kapel waard yn novimber 2016 iepene.
Simmertiid
Lykas de wintertiid hat de simmertiid in ôfwiking fan de sinnetiid. De grutte fan dizze ôfwiking is ôfhinklik fan it plak dêr't men is. Yn it meast eastlike part fan it Nederlânske taalgebiet, by Nijeskâns yn Grinslân, stiet de sinne middeis om 13.31 oere op it heechste punt, wylst yn it meast westlike part fan it taalgebiet, by Panne yn West-Flaanderen, de sinne pas om 13.50 oere op it heechste punt is.
List fan planetoïden 48701-48800
Dit is in list fan planetoïden 48701-48800.
Simmertiid
Skiednis
Ek yn de Twadde Wrâldoarloch hat de simmertiid ek yn gebrûk west. Yn it Feriene Keninkryk hat sels in dûbele simmer- en wintertiid west.
De Oaljekrisis fan 1973 hat úteinlik de oanlieding west om de simmertiid standerd yn te fieren. Dizze krisis liede ta tal fan enerzjysparjende maatregels, wêrûnder de simmertiid. Frankryk wie it earste Jeropeeske lân yn 1976. Oare Jeropeeske lannen dienen dit yn de jierren dêrnei. Yn West-Dútslân is de simmertiid sûnt 1980 offisjeel ynfierd, dit nei oerlis mei East-Dútslân, dy't dit doe ek ynfierde.
Krityk
Op de buorkerij levert de simmertiid in protte problemen op, omdat de bisten harren net oanpasse oan de simmertiid. Sa steane kij net earder op. Foarstanners sizze dat se mear foardiel as neidiel hawwe fan de simmertiid, omdat it in protte enerzjy besparret. Oaren twifelje as dit wol sa is, omdat de airco-kosten oprinne mei dizze tiid.
Ek jonge bern en âlde minsken soene in protte lêste ha fan it omsetten fan de tiid, yn de wike nei it oanpassen fan de tiid kinne dizze minsken tige wurch wurde omdat de biologyske klok him net goed oanpast.
Yn 2007 hawwe wittenskippers fan de Ryksuniversiteit fan Grins, yn gearwurking mei de Ludwig-Maximilians-Universiteit fan Múnchen, oantoand dat de simmertiid in grut effekt hat op de biologyske klok fan de minske. Dizze klok hat in fêst ritme fan om en de by 24 oeren en past him min oan. Dêrtroch sliepe minske min yn de simmermoannen. It goede ritme komt pas werom nei de oergong nei de wintertiid.
thumb|right|300px|Read: Lannen dy't de simmertiid nea ynfierd hawwe. Oranje: Lannen dy't de simmertiid net mear ynfierd hawwe. Blau: Lannen dy't de simmertiid ynfierd hawwe.
Lannen mei de simmertiid
Net oeral wurdt oan de simmertiid dien. It bart it meast yn Jeropa, Noard-Amearika, Austraalje, Nij-Seelân, en parten fan Súd-Amearika. Ek yn inkele lannen yn it Midden-Easten, Afrikaanske lannen om de Middellânske See hinne en Namybje bestiet de simmertiid.
Yn de Feriene Steaten, Kanada, Brazylje, Argentynje en Austraalje ferskilt it fan steat ta steat of de simmertiid ynfierd is.
Op de hiele wrâld is de simmertiid yn 70 lannen ynfierd.
Net oeral is de simmertiid goed ta te passen of hat it hielendal gjin foardielen. It hat allinnich sin yn de gebieten tusken de kearkringen en de poalsirkels yn. Rûn de evener binne alle dagen yn it jier sawat like lang en op de poalen wurdt it yn de simmer (hast) net tsjuster. Op Hawaii, yn Tailân en de noardlike parten fan Austraalje hawwe se bygelyks gjin simmertiid. Ek op Yslân bestiet dit net. Op Tasmaanje en Nij-Seelân wurdt de simmertiid earder en foar in langere perioade as yn de parten fan Austraalje mei de simmertiid ynfierd.
Boppedat wurket de simmertiid op it iene healrûn krek oarsom as op it oare healrûn. As op it noardlik healrûn de klok in oere foarút giet, dan giet dizze op it súdlik healrûn in oere werom (nei de wintertiid), der fanút geande dat de simmertiid hantearre wurdt. It tiidsferskil yn de simmer op it noardlik healrûn is dus twa oeren minder as yn de winter op it noardlik healrûn.
Foarjiersblaujurkje
It Foarjiersblaujurkje (Celastrina argiolus ladon) is in flintersoarte yn it skaai fan de Celastrina.
Foarkommen
It Foarjiersblaujurkje komt foar yn hiel Amearika. Ek komt de flinter foar yn Kanada en yn it suden, bygelyks yn Kolombia en Meksiko. Se hâlde fan wiete gebieten mei beammen. Se komme faak foar oan de râne fan in bosk.
Fleantiid
De flinter fljocht yn ferskillende generaasjes troch. Se fleane fan jannewaris oant oktober. Hoe noardliker hoe minder faak dat der ferskillende generaasjes binne. Ek is de fleantiid dan minder lang.
Rûp
De rûp fret fan in soad ferskillende weardplanten.
Fryske Hearrewei
De Fryske Hearrewei (Friesischer Heerweg) is in âld systeem fan diken fan Aldenboarch oant Esens oan de Noardsee ta. De hearrewei waard brûkt troch legers, pylgers en keaplju. Dizze hearrewei en hannelswei waard beskerme troch ferskate boargen.
Tsjintwurdich is it de namme fan in fytspadenetwurk.
Haulsterbosken
thumb|Haulsterbosk thumb|Haulsterbosk De Haulsterbosken lizze noardeast fan Haskerhoarne en bewesten De Jouwer. De offisjele namme is D.E.-bosken, oftewol Douwe Egbertsbosken.
De bosk wurdt ek wol de 'lúsjefersbosk' neamd. De bosken binne ein jierren '40 útwreide troch Douwe Egberts. Dat Jouster fabryk makke destiids (en no noch altyd) tabak. De direksje fan it bedriuw wie der fan oertsjûge dat minsken dy't tabak smookten ek lúsjefers nedich hienen en besleaten in bosk oan te plantsjen sadat se oer inkele jierren sels lúsjefers produsearje koenen.
Johannes Post
Johannes Post (Hollandscheveld, 4 oktober 1906 - Overveen, 16 july 1944) wie in Nederlânsk fersetsstrider yn de Twadde Wrâldkriich dy't lanlik aktyf west hat. Syn twa jier âldere broer Marinus, dy't yn Kampen wenne, hat ek yn it ferset sitten.
De earste oarlochsjierren
Jehannes syn plan om yn de maaiedagen fan 1940 tsjin de Dútskers te fjochtsjen gie net troch fanwegen de kapitulaasje dy't al rillegau in feit wie. Oant 1942 wie Jehannes Post dwaande mei 'lytse' fersetsdieden sa as it wegerjen fan ynkomstenbelesting oan de Dútsers en it súteljen mei yllegale lektuer.
Syn earste ûnderdûker, yn 1942, wie Arnold Douwes. Hy soe letter mei Post gearwurkje en soe de oarloch oerlibje. Yn dy snuorje kaam Post ek yn kontakt mei Frits de Swalker, garre er distribúsjebonnen, wie er belutsen by it ferfalskjen fan persoansbewizen en brocht er in protte Joadske ûnderdûkers yn Drinte ûnder dak. Begjin 1943 hie er it Joadske famke Celina Johanna Kuijper (bekend ûnder de namme 'Thea') út Amsterdam-Súd ophelle en yn 'e hûs nomd. Celina Kuijper waard koerierster, har ferloofde Ies Davids ('Peter') makke falske persoansbewizen.
Wapene ferset
Johannes Post hat fan syn broer Marinus syn earste revolver krige, de earste stap fan de gereformeerde Johannes Post yn de rjochting fan it wapene ferset. Maaie 1943 dûkte eks-beropsmilitêr Jan Wildschut ûnder yn Drinte, it gefolch fan de Dútske oankundiging fan ein april dat alle leden fan it eardere Nederlânske leger op 'en nij kriichsfinzene wurde soenen.
De risiko's dy't Johannes Post wilens roan diene bliken doe't er Frans Fergonet oan in ûnderdûkplak holp. Fergonet blykte in ferrrieder te wêzen. It besykjen fan likwidaasje fan de ferrieder De Krol mislearren. Under oaren it WA-gebou yn Hollandscheveld gie yn flammen op.
Johannes Post gong in protte gearwurkjen mei Jan Naber en Albert Jan Rozeman. Sy neamden harsels "de N.V." nei harren fersetsnammen Nico en Victor. 'Victor' is benei oppakt troch de beruchte SD-ers Leo Poos en Marten Slagter. Doe hiene de earste oerfallen op distribúsjekantoren ek al west. Op woansdei 23 juny 1943 waarden leafst fjouwer kantoren op ien dei oerfallen (Sleen, Zweeloo, Oosterhesselen en Nieuweroord).
Johannes Post, Celina Kuijper, Ies Davids, Jan Naber en Albert Rozeman hawwe harren doe in skoft yn de Drintske bosken ferskûle, om oan de fûle jacht fan de Dútsers op fersetsminsken te ûntkommen.
Earste arrestaasje
Johannes Post en Celina Kuijper, in Joadske fersetsfrou, waarden op 16 july 1943 ynrekkene yn pinsjon 'De Roo' yn Ugchelen troch de SD-ers Lamberts en Doppenberg. Beide waarden yn it plysjeburo fan Apeldoarn fêstset. Johannes Post wist te ûntsnappen mar waard fuortendaliks wer oppakt. Op 18 july 1943 waard er dochs noch troch in Nederlânske resjerzjeur befrijd. Celina Kuijper besocht ek te ûntkommen, mar dat mislearre en sy waard nei Kamp Westerbork oerbrocht. It besykjen om har dêr 't te heljen mislearre ek. Sy is nei Poalen brocht en daliks by oankomst fergast. Jan Post, in broer fan Johannes, is troch de SD-ers Lamberts, Doppenberg en Boesveld oanholden, mar letter wer frijlitten.
Simmer 1943 naam de jacht fan de Dútsers op it Drintsk ferset allinne mar ta. In opjage Johannes Post krige in nije idintiteit, "Hemke van der Zwaag". Sûnder in foarm fan proses waarden trije Hegefeansters (notaris Johannes Mulder, jonkhear Marius de Jonge en de ûnderwizer Adriaan Baas) by it eardere bernefakânsjehûs 'Het Noorderhuis' yn de Spaarbankbosk deasketten. De Joadske ynwenners Levie en Manus van der Wijk waarden twa dagen letter op itselde plak fermoarde.
Johannes Post koe by in persoansbewiiskontrôle op 'en nij ûntkomme oan arrestaasje. De N.V. sleat him oan by de KP-Meppel en 'kreake' it distribúsjekantoar fan Staphorst. De Dútsers namen wraak op it ferset. Neijier 1943 waarden yn Meppel en Staphorst trije manlju yn de doar fan har went of oan de kant fan de wei deasketten. It wienen de earste slachtoffers fan de Aktion Silbertanne.
Lanlike aktiviteiten
Meidat de aktiviteiten fan Johannes Post yn Drine te bekend wurde wienen, ferlei Post syn wurk nei oare dielen fan it lân. Yn de rin fan 1943 waard Post lid fan de top fan de Lanlike Knokploegen (LKP). Mei Marinus wurken sy ûnder oaren út Rynsburch wei dêr't harren broer Henk Post predikant wie.
Jannewaris 1944 festige Johannes Post him mei syn knokploech yn Breda oan de Nagtegaalstrjitte 12. Under oaren waarden kantoaren yn Hardinxveld (mislearre) en Oegstgeest oerfallen. It besykjen om Van der Zande, in distriktslieder fan de LO, te befrijden mislearre, lykas oerfallen yn Woerden, Spijkenisse en Rhoon ek net slaggen. De pogingen yn û. o. Leiderdoarp (4 jannewaris 1944), Poortugaal (12 jannewaris 1944), Oud-Beijerland (20 jannewaris 1944), Klundert (21 jannewaris 1944), Heerjansdam (25 jannewaris 1944), Boekel (4 febrewaris 1944), Lisse (15 febrewaris 1944), Katwyk (8 april 1944) en Maassluis (10 april 1944) slaggen wol. By de oerfal op in plysjeburo oan de Archimedesstrjitte yn De Haach (19 febrewaris 1944) waarden in protte revolvers en offisjele dokuminten bútmakke. Nei in oerfal yn Zwijndrecht (21 febrewaris 1944) op it yn it gemeentehûs festige distribúsjekantoar skilde it net folle of Post wie wer ynrekkene.
Maart 1944 waard Post útnûge om by de Top-LKP te kommen en rjochte er syn aktiviteiten wer op it Noarden. Hy waard frege om it fersetswurk út Ingelân wei fuort te setten, mat dat wegere er. De reis nei Ingelân, dêr't û.o. V.H. Rutgers by wie, mislearre.
Yn de lêste jierren fan de kriich waarden in protte kopstikken fan it ferset ynrekkene. In grutte tsjinslach wie de arrestaasje fan Henk Dienske, provinsjaal haad fan de LO Noard-Hollân en Amsterdam. Ek Leendert Valstar, better bekend as 'Bertus', en letter Izaak van der Horst waarden arrestearre. Johannes Post folge Leendert Valstar op en joech it liederskip yn it Noarden oer oan Reint Dijkema. Johannes Post waard by syn wurk faak beselskippen fan de Joadse Betty Trompetter, faker bekend as 'Tineke van der Laan'. De nije útfalbasis fan Post yn Amsterdam waard de Witte de Withstrjitte by de famylje Van der Duin.
Freed 23 juny 1944, presys ien jier nei de fjouwer súksesfolle oerfallen op ien dei, waard in oerfal op in ditribúsjekantoar yn Haarlim plege yn opdracht fan Post, mar dy mislearre. Jan Wildschut waard dêrby oppakt en oerbrocht nei it Hûs fan Bewar Weteringschans yn Amsterdam. Wildschut syn finzenskip yn de Weteringschans, dy fan de letter arrestearre Wim Hartsveld en de tsientallen oare fersetsminsken dy´t dêr ek fêstsieten, dienen Post besluten om de finzenen te befrijden. It plan waard lykwols ferret troch Jan Boogaard.
Arrestaasje en dea
Post waard moarns ier 15 jul 1944 arrestearre. De folgjende dei sette men earst goed útein mei de ferhearren. Nimmen liet in wurd los. Tsjin de middei waarden sân dielnimmers oan de oerfal by elkoar brocht: Johannes Post, Jan Niklaas Veldman, Willem Frederik Smit, Arie Stramrood, Jacques Stil, Hilbert van Dijk en Cor ten Hoope (de beide lêsten op brankards). Guus Trestorff, dy yn de sjitpartij it swierst ferwûne rekke wie, wie doe al yn it Wilhelmina Gasthûs ferstoarn. Fierders waarden der noch acht fersetslju oan de groep taheakke, lju dy´t in jier dêrfoar belutsen wienen by de oanslach op it befolkingsregister yn Amsterdam.
Allegear hienen sy yn de gaten wat dy tariedings te betsjutten hiene. Sy waarden yn in sletten frachtwein nei de dunen by Overveen brocht. Dêr waard de hiele groep, ek de ferwûnen, fusillearre. Under de slachtoffers wie ek Ernst Klijzing, in foaroansteand lid fan de Amsterdamse fersetgroep CS-6. Alle slachtoffers waarden bedobbe yn in massagrêf yn de dunen.
Nei de mislearre oerfal hawwe fersetskameraden noch dagenlang poste by it hûs fan Boogaard, mar hy liet him net mear sjen.
Op 25 july 1945 waarden de lichems weromfûn en letter op 'en nij begroeven op it Earebegraafplak Bloemendaal.
Neilittenskip
Post is nei de oarloch ien fan de meast bekende fersetshelden wurden. Dit komt mei troch de biografy dy't Anne de Vries, bekend fan it boek Bartje, oer him skreaun hat.
Yn Havelte is in militêre kazerne nei Johannes Post neamd, yn Rijsoord in museum, yn Rynsburch en Zeist in strjitte, yn Zwinderen en Leien in brêge en tal fan skoallen en strjitten yn oare plakken.
De Levensroman van Johannes Post (1948) fan Anne de Vries is de al ferskate kearen werprinte biografy fan Johannes Post. Eardat it as boek ferskynde wie it al in fuljeton yn it blêd "Ons Vrije Nederland".
Yn 1995 skreau Drs. G.C. Hovingh in biografy oer Johannes Post: Johannes Post, exponent van het verzet; Een biografie. Hovingh krige tagong ta in protte persoanlike argiven; ek hie er kontakten mei eardere fersetslju en hie materiaal fan it NIOD te Amsterdam ta syn foldwaan.
Musée d'Orsay
right|thumb|300px|It Orsay yn Parys It Orsay (Frânsk: Musée d'Orsay), oprjochte yn 1986, is in grut keunstmuseum yn Parys. It bouwurk wie eartiids in stasjon mei de namme Gare d’Orsay. Reden fan de bou wie de wrâldútstalling fan 1900. Yn 1977 naam de Frânske Valéry Giscard d’Estaing it beslút om fan it stasjon in museum te meitsjen. It museum wurdt troch hast fjouwer miljoen besikers per jier besocht.
Fuotbal op de Olympyske Simmerspullen 1964
200px|thumb|right|It Olympysk Stadion fan Tokyo 1964
De Olympyske Simmerspullen 1964, ek wol de XIXe Olympiade neamd, waarden yn 1964 yn Tokyo, Japan hâlden. De finale fan it fuotbal waard hâlden yn it National Stadium.
Lokaasjes
De wedstriden yn de groepsfaaze fan it fuotbal tidens de Olympyske Simmerspullen 1964 waarden beoefene op de folgjende lokaasjes.
Stasjon Horst-Sevenum
Stasjon Horst-Sevenum (Hrt) is in stasjon yn de Nederlânske doarp Hegelsom yn de gemeente Horst oan de Maas. It stasjon is in standertstasjon fan de Steatsspoarwegen type SS fiifde klasse en is ien fan de achtentritich stasjons dy 't ea yn dizze klasse boud is. En ien fan de njoggen stasjons fan dit type dy't noch oanwêzich is.
Gebou
It stasjonsgebou kaam yn 1864 ree, en waard iepene op 1 oktober 1866 foar treinreizgers doe't ek dit part fan it spoar fan Steatsline E oanlein wie. Yn 1870 is der oan beide kanten in koarte fleugel oanboud, yn 1915 krige it middenpart der in ferdjipping by. It stasjonsgebou is hjoed-de-dei yn gebrûk as ytgelegeneheid en bêd en brochje.
Wilamowice
Wilamowice is in stêd yn it Poalske woiwodschap Sileezje, lizzend yn de powiat Bielsky yn de gemeente (Gmina) Wilamowice. It oerflak beslacht 10,41 km², it ynwennertal wie 3044 yn 2014.
Skiednis
It plak waard foar it earst neamd yn 1325 as Novovilamowicz. De stêd waard stichte en befolke in de rin fan de jierren fan de Dútske Ostsiedlung. De emigranten kamen út Flaanderen, Fryslân, Hollân en Skotlân. Sûnt de 15e iuw wie plak bekend ûnder twa Dútske nammen : Wilmeshau Wilmesdorf. De plaknamme is noch faak feroare, mar ein 18e iuw wie it meast Wilmesau. Mei troch endogamy en it geografysk isolemint fan stêd yn de Poalsktalige krite Bielsko-Biala ûntjoech him der in pleatslik dúdlik ûnderskaat dialekt, dat oant de Twadde Wrâldkriich deistich brûkt waard.
Nei de oarloch moasten benei alle Dútskers de krite ferlitte en waard it plak werneamd ta Wilamowice. De ynwenners fan Wilmesau / Wilamowice waard troch it Poalsk regear tastien om te bliuwen meidat hja net fan Dútsk komôf wiene. Nettsjinsteane dat de pleatslike taal ferbean waard yn it ramt fan taalkundige ferpoalsking oant 1956, wurdt noch hieltyd in foarm fan Dútsk-Nederlânsk sprutsen, te witten it Wilamowytsersk, al stiet it op it punt fan útstjerren.
Iepenloftspul
Dizze foarm fan teater is benammen in populêre tradysje yn Fryslân. Yn Amersfoart, Diever en Havelte binne spesjale iepenloftteaters foar de iepenloftspullen. Mar yn it Limburchske Beesel is der wol in tige spesjale foarm fan iepenloftspul: it draakstekken, in spektakulêre iepenloftteaterfoarstelling dy't ien kear yn de sân jier opfierd wurdt.
Yn Fryslân sette ferskate doarpen om it jier, bytiden ek alle jierren in Frysktalige foarstelling op de planken. Dit is meastentiids allinnich mooglik troch it ynsetten fan frijwilligers út de omkriten en sponsors. Fakentiden wurdt it iepenloftspul yn de omjouwing fan it oarganisearjende doarp hâlden. By in pleats of stik lân wurdt dan in tribune boud, in grutte dekor yn elkoar setten en in lûd- en ljochtynstallaasje opboud. Dêrneist wurdt meast foar tydlike fasiliteiten as in feesttinte, toiletten en parkeargelegenheid soarge. As it heal kin wurde besteande eleminten yn de omjouwing brûkt, lykas by it iepenloftspul fan Snits en by de klokkestoel fan Ouster-Nijegea.
Ek bûten Fryslân wurde iepenloftspullen hâlden. Yn plakken as Roderwolde, Oisterwijk en Ruinen wurde oan iepenloftspullen dien en yn plakken as Amersfoart, Diever en Havelte binne sels spesjale iepenloftteaters te fine. Yn it Limburchske Beesel wurdt iens yn de sân jier it Draakstekken organisearre.
Gouden Gurbe
Sûnt 2007 rikt de Ljouwerter Krante eltse hjerst de Gouden Gurbes út. De Gouden Gurbes binne in rige prizen dy't op ferskate mêden útrikt wurde oan persoanen en produksjes. De priis is ferneamd nei it mantsje op de foarside fan de Ljouwerter dy't mei syn frou Lolkje kommentaar jout op it nijs op de haadside fan de krante.
Soissons
Soissons is in Frânske gemeente en leit yn de Aisne en de krite Pikardje. Soissons hat in oerflakte fan 12,3 km² en telde yn 2007 28.471 ynwenners. Troch de gemeente streamt de rivier Aisne.
Skiednis
Soissons is ien fan de âldste stêden fan Frankryk. Julius Caesar makket yn syn Commentarii de Bello Gallico al melding fan in Keltyske delsetting op dat plak ûnder de namme Noviodunum. Dat wie de haadstêd fan de Suessiones, in Gallyske stam. Uteinlik joech de befolking har oer oan Caesar wêrnei de stêd Romeinsk waard. Yn 486 foel de stêd yn hannen fan de Frankyske kening Clovis, doe't dizze de Romeinske fjildhear Syagrius fersloech yn de Slach by Soissons.
Nei de dea fan Klovis yn 511, waard Soissons haadstêd fan ien fan de fjouwer Frankyske keninkriken. Klotarius, ien fan de fjouwer soannen fan Klovis, hie syn sit hir. Troch in kombinaasje fan diplomasy, kriichsfiering, en sels útmoardzjen fan syn famylje, slagge it Klotarius om kening fan hiel it Frankyske ryk te wurden (555). Hjirtroch wie Soissons foar koarten tiid haadstêd fan it doetiidske Frankryk. Nei de dea fan Klotarius yn 561 rekke it ryk wer ferparte troch syn trije soannen. ^Yn 751 waard Pippyn de Koarte, de heit fan Karel de Grutte, yn Soissons ta Kening fan de Franken salft.
Yn de Earste Wrâldkriich waard by de stêd bot fochten en sawat folslein ferwoaste.
Nijsgjirrichheden
thumb|right|175px|[[Katedraal fan Soissons]]
Dolby Theatre
It Dolby Theatre, oant 2012 bekend as it Kodak Theatre, is in skouboarch yn 'e Amerikaanske stêd Los Angeles. It stiet yn 'e wyk Hollywood, oan 'e ferneamde strjitte Hollywood Boulevard, en makket diel út fan it winkelsintrum Ovation Hollywood. It Dolby Theatre kaam yn 2001 ree en sûnt 2002 wurdt der elts jier de útrikkingsseremoanje holden fan 'e Oscars, de wichtichste Amerikaanske prizen op it mêd fan film. De rest fan it jier wurdt de skouboarch brûkt foar konserten, teäterfoarstellings en oare eveneminten.